กินยาคุมเมโลเดีย แบบ 21 เม็ด หมดแผงแรก ต่อแผง 2 เลย โดยไม่เว้น 7 วัน จะเป็นอะไรไหมคะ และมีโอกาสท้องด้วยไหมคะ
สวัสดีค่ะ หากเป็นยาคุมกำเนิดชนิด 21 เม็ด เมื่อทานครบ 21 เม็ด ก็ต้องเว้นระยะ 7 วัน เพื่อให้มีประจำเดือนมา หากได้ทานยาแผงใหม่ต่อเลย โดยไม่เว้นระยะ 7 วัน ก็จะทำให้ไม่มีประจำเดือนมา แต่ฤทธิ์ในการป้องกันการตั้งครรภ์จะยังเป็นไปอย่างต่อเนื่อง โดยจะช่วยป้องกันการตั้งครรภ์ได้มากกว่า 99%อย่างไรก็ตาม หากทานยาแผงใหม่นี้จนครบ 21 เม็ดแล้ว ควรต้องเว้นระยะ 7 วันด้วย เพราะหากไม่เว้นระยะให้ประจำเดือนมา แล้วได้ทานยาคุมต่อเนื่องไปอีกเรื่อยๆ เยื่อบุโพรงมดลูกอาจเกิดการหนาตัว และอาจมีผลทำให้เกิดเลือดออกกะปริดกะปรอย รวมถึงอาจเสี่ยงต่อการเป็นมะเร็งเยื่อบุโพรงมดลูกได้